"ኣብ መጀመርታ ኩሉ ጋን'ዩ ኮይኑኒ፡ እቲ ባህሊ፡ እቲ ክላይመት፡ እቲ ጽምዋ፡ እቲ ቋንቋ ኩሉ እዩ ዝሕርብተካ። ድሓን ክለምዶ እየ እኳ እንተበልኩ ግን ብምንታይ ቋንቋ፡ ዓባስ ኮይነስ ጠጠው። ድልየተይ ይኹን ሓሳባይ ክገልጽ እናደለኹ ተዓቢሰ ኣይከኣልኩን" ይብል ወዲ 20 ዓመት ዳንኤል ምሑር። መግለጺ ስእሊ, ዳኒኤል ዳንኤል፡ ከም ብዙሓት ኤርትራውያን መንእሰያት፡ ኣብ ንኡስ ዕድሚኡ፡ ንውልቁ፡ ንኣስታት 6 ኣዋርሕ ምድረበዳ ሰሃራን ባሕሪ ሜዲተራንያንን ኮለል ኢሉ እዩ ንኦክስፎርድ ረጊጽዋ። ብፍላይ ኣብቲ ፈለማ ኣብ ህይወቱ ብዙሕ ላዕልን ታሕትን እዩ ኣጋጢምዎ። " ኣብ ብዙሕ ጉዳያት ተርጓማይ ይግበረልካ እዩ፡ ግን ምስ ሰብ ክትላለን ክትሕወስን ግን በየናይ ቋንቋ?
